1.pielikums

Projektu iesniegumu atlases nolikumam

**4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.2. pasākums “Veselības veicināšanas un slimību profilakses pasākumu īstenošana vietējai sabiedrībai” (turpmāk – pasākums) projekta iesnieguma aizpildīšanas metodika (turpmāk – metodika)**

Metodika ir sagatavota, ievērojot Ministru kabineta 2024. gada 9. jūlija noteikumus Nr. 448 [“Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.2. pasākuma “Veselības veicināšanas un slimību profilakses pasākumu īstenošana vietējai sabiedrībai” īstenošanas noteikumi”](https://likumi.lv/ta/id/353529-eiropas-savienibas-kohezijas-politikas-programmas-2021-2027-gadam-4-1-2-specifiska-atbalsta-merka-uzlabot-vienlidzigu) (turpmāk – MK noteikumi), projektu iesniegumu atlases nolikumā (turpmāk – atlases nolikums) un projektu iesniegumu vērtēšanas kritēriju piemērošanas metodikā iekļautos skaidrojumus. Projekta iesniegumu sagatavo un iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>.

Visus projekta iesnieguma datu laukus aizpilda latviešu valodā. Projekta iesniegumam pievieno visus atlases nolikumā minētos pielikumus un, ja nepieciešams, papildu pielikumus, uz kuriem projekta iesniedzējs atsaucas projekta iesniegumā. Papildu informācija par iesniedzamo dokumentu noformēšanu norādīta atlases nolikuma III sadaļā “Projektu iesniegumu noformēšanas un iesniegšanas kārtība”.

Aizpildot projekta iesniegumu, jānodrošina sniegtās informācijas saskaņotība starp visām projekta iesnieguma sadaļām un pielikumiem, kurās tā minēta vai uz kuru atsaucas.

Metodika ir veidota atbilstoši projekta iesnieguma sadaļām, skaidrojot, kāda informācija projekta iesniedzējam jānorāda attiecīgajos projekta iesnieguma sadaļas datu laukos. Visi projekta iesnieguma aizpildīšanas ieteikumi, paskaidrojumi un atsauces uz normatīvajiem aktiem ir noformēti “*zilā krāsā*”, papildus tehniskas norādes noformētas “pelēkā krāsā”.

Papildus, aizpildot projekta iesniegumu Projektu portālā, izmantojama Projektu portāla elektroniskā lietotāju rokasgrāmata (eLRG) *–* [https://elrg.cfla.gov.lv/](https://elrg.cfla.gov.lv/index.php/S%C4%81kumlapa), kurā pieejamas aktuālās Projektu portāla funkcionalitāšu tehniskās un biznesa lietošanas instrukcijas, t. sk. par Projektu portāla ekrānskatiem, specifiskām datu ievades prasībām un pielietojamiem risinājumiem.

*Vēršam uzmanību, ka metodikā iekļautajiem Projektu portāla ekrānskatiem ir tikai informatīvs raksturs ar mērķi sniegt priekšstatu par attiecīgās sadaļas vizuālo izskatu un tie pilnībā neatspoguļo pasākuma nosacījumus.*

# Projekta iesniegums

SADAĻA - PROJEKTA IESNIEDZĒJS

|  |  |
| --- | --- |
|  | Projekta nosaukums  Ievada informāciju  *Projekta nosaukums nedrīkst pārsniegt vienu teikumu. Tam kodolīgi jāatspoguļo projekta mērķis.* |
| **Projekta iesniedzēja nosaukums**  *Norāda projekta iesniedzēja juridisko nosaukumu neizmantojot saīsinājumus.*  *Projekta iesniedzējs, kas pēc sadarbības iestādes lēmuma par projekta iesnieguma apstiprināšanu kļūst par finansējuma saņēmēju, atbilstoši MK noteikumu 14. punktam pasākuma ietvaros ir pašvaldība, kura veic vietējās sabiedrības veselības veicināšanas un slimību profilakses pasākumus.* |
| **Nodokļu maksātāja reģistrācijas kods**  Lauks tiek automātiski aizpildīts |
| **Patiesā labuma guvējs**  Lauks tiek automātiski aizpildīts |
| **Projekta iesniedzēja veids**  Lauks tiek automātiski aizpildīts |
| **Projekta iesniedzēja tips**  Izvēlas atbilstošo no klasifikatora:   * *lielais uzņēmums* * *MVU* * *N/A*   *Norāda N/A, jo uz Pasākumā noteikto projekta iesniedzēju neattiecas Regulas 651/2014 1. pielikuma nosacījumi.* |
| **Vai ir valsts budžeta finansēta institūcija?**  Izvēlas atbilstošo no klasifikatora:   * ***Jā*** *– finansējuma saņēmējs, kas saņem projekta priekšfinansējumu no valsts budžeta līdzekļiem,* * ***Nē*** *– visi pārējie.* |
| **Projekta iesniedzēja NACE klasifikators**  Ievada informāciju  *Projekta iesniedzējs norāda savai pamatdarbībai atbilstošo ekonomiskās darbības kodu no NACE 2. redakcijas klasifikatora, kas pieejams Centrālās statistikas pārvaldes tīmekļa vietnē (*[*http://www.csb.gov.lv/node/29900/list*](http://www.csb.gov.lv/node/29900/list)*). Ja uz projekta iesniedzēju attiecas vairākas darbības, šajā datu laukā norāda galveno pamatdarbību.* |

**SADAĻA - PROJEKTA APRAKSTS**

### Vispārīgi

### 1.1. Kopsavilkums (informācija par projektā plānotajām darbībām, izmaksām, projekta īstenošanas laiku, kas publicējama vietnē esfondi.lv)

*Kopsavilkumu ieteicams rakstīt pēc visu pārējo sadaļu aizpildīšanas.*

*Šajā sadaļā projekta iesniedzējs* ***sniedz visaptverošu, īsu un strukturētu projekta būtības kopsavilkumu****, kas jebkuram interesentam sniedz ieskatu par to, kas projektā plānots, t.sk. norāda informāciju par:*

* *projekta mērķi (īsi);*
* *galvenajām projekta darbībām (atbilstoši projekta iesnieguma sadaļā “Darbības” paredzētajam);*
* *plānotajiem rezultātiem;*
* *projekta kopējām izmaksām t.sk. dalījumā pa finansēšanas avotiem (atbilstoši projekta iesnieguma sadaļā “Finansējuma sadalījums pa avotiem” norādītajam, var izcelt plānoto Eiropas Sociālā fonda Plus (turpmāk – ESF+) atbalsta apjomu);*
* *plānoto projekta īstenošanas laiku (atbilstoši projekta iesnieguma sadaļā “Īstenošanas grafiks” paredzētajam).*

***! Šī informācija par projektu pēc projekta iesnieguma apstiprināšanas tiks publicēta Eiropas Savienības fondu vadošās iestādes tīmekļa vietnē*** [***www.esfondi.lv***](http://www.esfondi.lv/)***.***

*Par projekta īstenošanas sākumu uzskatāms plānotais vienošanās par projekta īstenošanu noslēgšanas datums un izmaksas par atbalstāmajām darbībām ir attiecināmas, ja tās radušās ne agrāk par 2023. gada 1. jūliju, atbilstoši MK noteikumu 13. punktam,* *ievērojot, ka ir noslēdzies Eiropas Savienības fondu 2014. – 2020. gada plānošanas perioda īstenotais projekts.*

*Atbilstoši MK noteikumu 40. punktam projektu īsteno ne ilgāk kā līdz 2029. gada 31. decembrim, bet projektā norāda faktisko plānoto projekta īstenošanas termiņu.*

### 1.2. Projekta mērķis

*Šajā sadaļā projekta iesniedzējs identificē un apraksta:*

* *projekta mērķi un tā pamatojumu -* ***tiek atbalstīts projekts, kura mērķis atbilst MK noteikumu 7. punktā noteiktajam mērķim –*** ***uzlabot vienlīdzīgu un savlaicīgu pieejamību veselības veicināšanas un slimību profilakses pakalpojumiem, nodrošinot vietējā mēroga veselības veicināšanas un slimību profilakses pasākumus:***
* *projekta mērķa grupu un tās vajadzības;*
* *mērķa grupas problēmsituācijas risinājumu, t.sk.:*
* ***identificē projektā risināmo problēmu****, norāda tās aktualitāti, īsi raksturo pašreizējo situāciju un pamato, kāpēc identificēto problēmu nepieciešams risināt konkrētajā laikā un vietā, kā arī norāda paredzamās sekas, ja projekts netiks īstenots;*
* *sniedz detalizētu informāciju par to, kā ir paredzēts sasniegt Pasākuma mērķi, kas norādīts MK noteikumu 7. punktā****;***
* *apraksta,* ***kā*** *projekta ietvaros paredzēts risināt identificēto problēmu un* ***kāpēc*** *projektā plānotās darbības spēs visefektīvāk sasniegt projekta mērķi;*
* *kā projekts un tajā plānotās darbības atbilst Pasākuma mērķim un kā projekta īstenošana dos ieguldījumu Pasākuma mērķa sasniegšanā;*
* *ka projekta mērķis ir sasniedzams, t.i., projektā noteikto darbību īstenošanas rezultātā to var sasniegt.*

***Definējot projekta mērķi, jāievēro,*** *ka projekta mērķim ir jābūt atbilstošam projekta iesniedzēja kompetencei un tādam, kuru ar pieejamiem resursiem var sasniegt projektā plānotā termiņā, tam ir jābūt atbilstošam projekta mērķa grupai, projekta problēmsituācijai un tās risinājumam.*

### . Projekta NACE klasifikators

|  |  |
| --- | --- |
| A black and white text  Description automatically generated | Izvēlas no klasifikatora  *No vispārējās ekonomiskās darbības klasifikatora – NACE 2. redakcijas izvēlas projektam atbilstošo klasi (četru ciparu kodu) un nosaukumu.*   * *Lai meklētu NACE kodu jāievada pirmie trīs simboli.* * *Projekta NACE kods un nosaukums izriet no projekta mērķa un satura un tas var atšķirties no projekta iesniedzēja pamatdarbības NACE koda. Šī informācija tiek izmantota statistikas vajadzībām.*   *NACE 2. redakcijas klasifikators pieejams LR Centrālās statistikas pārvaldes tīmekļa vietnē:* [*https://www.csp.gov.lv/lv/klasifikacija/nace-2-red/nace-saimniecisko-darbibu-statistiska-klasifikacija-eiropas-kopiena-2-redakcija*](https://www.csp.gov.lv/lv/klasifikacija/nace-2-red/nace-saimniecisko-darbibu-statistiska-klasifikacija-eiropas-kopiena-2-redakcija) |

### . Projekta īstenošanas vieta

**Vai projekta īstenošanas vieta ir visa Latvija?**

*Šajā sadaļā projekta iesniedzējs identificē un apraksta projekta īstenošanas vietu, norādot:*

* *Projekta īstenošanas vietas adresi;*
* *Kadastra numuru (ja attiecināms);*
* *Projekta īstenošanas vietas – kadastra apzīmējumu (ja attiecināms).*

|  |  |
| --- | --- |
|  | **Projekta īstenošanas vieta**  Ievada projekta īstenošanas vietas adresi  Ieraksti vismaz trīs simbolus, lai meklētu adresi |
| **Kadastra numurs**  Var norādīt īpašuma kadastra numuru (11 cipari) |
| **Kadastra apzīmējums**  Norāda ēkas kadastra apzīmējumu (14 cipari)  *Norāda projekta īstenošanas vietas – konkrētās ēkas kadastra apzīmējumu.* |
| **Projekta īstenošanas vietas apraksts**  Ievada informāciju.  *Norāda projekta īstenošanas vietu – valstspilsētu vai novadu (-us).* |

### Mērķa grupas apraksts

*Šajā sadaļā projekta iesniedzējs:*

* *norāda projekta mērķa grupu, tās problēmas un vajadzības, tādējādi pamatojot projektā plānoto darbību nepieciešamību;*
* *projekta mērķa grupai ir jāatbilst MK noteikumu 8. punktā noteiktajai Pasākuma mērķa grupai –* ***mērķa grupa ir visi Latvijas iedzīvotāji, īpaši nabadzības, sociālās un teritoriālās atstumtības riskam pakļautie iedzīvotāji, visās vecuma grupās****;*
* *sniedz informāciju, kas liecina, ka tiks paredzēti katrai mērķa grupai atbilstoši pasākumi;*
* *norāda, kādas darbības veiks mērķa grupas iesaistei projektā;*
* *identificē galvenās problēmas, kas skar mērķa grupu, jomā, kurā darbojas projekta iesniedzējs un apraksta, kā projektā paredzētās HP VINPI[[1]](#footnote-2) darbības risinās identificētās problēmas.*

### Projekta īstenošana un vadība

### 2.1. Projekta administrēšanas kapacitāte

|  |  |
| --- | --- |
| Graphical user interface, application  Description automatically generated | Pievieno amatu.  Var pievienot vairākus amatus, katram izveidojot atsevišķu tabulu. |

|  |  |
| --- | --- |
| Graphical user interface, application  Description automatically generated | **Amata nosaukums**  Ievada informāciju  Norāda amata nosaukumu |
| **Personāla veids**  Izvēlnē atzīmē atbilstošo:   * īstenošanas * vadības |
| **Vai projektā paredzētas atlīdzības izmaksas projekta vadībai?**  Izvēlnē atzīmē atbilstošo |
| **Slodze**  Ievada informāciju  Norāda amatā nodarbinātās personas slodzi projektā |
| **Pienākumi**  Ievada informāciju  Norāda amatā nodarbinātās personas pienākumus projektā |
| **Kvalifikācija**  Ievada informāciju  Norāda amatā nodarbinātai personai izvirzītās kvalifikācijas, pieredzes un kompetences prasības |
| **Nodarbināto personu skaits**  Ievada informāciju  Norāda atbilstošajā amatā nodarbināto skaitu. |

*Šajā sadaļā projekta iesniedzējs:*

* *sniedz informāciju par vadības un īstenošanas procesa organizēšanai nepieciešamo personālu;*
* *apraksta to pienākumus projektā, nepieciešamo kvalifikāciju, tai skaitā pieredzi un kompetenci.*

### 2.2. Projekta īstenošanas kapacitāte

*Šajā sadaļā projekta iesniedzējs:*

* *apraksta projekta vadības un īstenošanas procesu un tā organizēšanu;*
* *sniedz informāciju par projekta vadībai un īstenošanai nepieciešamo atbildīgo speciālistu pieejamību vai to plānoto iesaistīšanu projekta īstenošanas laikā, nepieciešamā materiāltehniskā nodrošinājuma pieejamību.*

### Projekta īstenošanas/uzraudzības shēmas apraksts

*Šajā sadaļā projekta iesniedzējs:*

* *raksturo plānoto projekta vadības sistēmu, t.i., kādas darbības plānotas, lai nodrošinātu sekmīgu projekta īstenošanu, kādi iekšējie uzraudzības instrumenti plānoti projekta vadības kvalitātes nodrošināšanai un kontrolei, u.tml.;*
* *raksturo projekta vadības procesu un organizēšanu, norādot vadības procesa organizēšanai nepieciešamos speciālistus – to pieejamību vai plānoto iesaistīšanos projekta ieviešanas laikā, tiem nepieciešamo kvalifikāciju, pieredzi un kompetenci;*
* *raksturo, kā tiks nodrošināta projekta uzraudzība un interešu konflikta novēršana visā projekta īstenošanas laikā, t.sk. apraksta iestāžu, organizāciju, tostarp nevalstisko organizāciju lomu projekta īstenošanas uzraudzības procesā;*
* *norāda informāciju, kas apliecina, ka, veicot iepirkumus, kas nepieciešami atbalstāmo darbību īstenošanai, tiks nodrošināts* ***sociāli atbildīgs iepirkums*** *(MK noteikumu 37.1. apakšpunkts), tai skaitā tiks nodrošināta vides prasību integrācija preču un pakalpojumu iepirkumos (zaļais publiskais iepirkums) un atbilstoši Eiropas Savienības un Latvijas Republikas iepirkumus regulējošo normatīvo aktu prasībām tiks īstenota atklāta, pārredzama, nediskriminējoša un konkurenci nodrošinoša procedūra;*
* *iekļauj informāciju, kas apliecina, ka veselības veicināšanas un slimību profilakses pasākumu aktivitāšu īstenošana ir vērsta uz pasākumu pieejamību visiem pašvaldības iedzīvotājiem, teritoriāli aptverot pašvaldības teritorijā esošās pilsētas un pagastus;*
* *apraksta, kā notiks partneru un citu iestāžu, organizāciju, tostarp NVO, iesaiste veselības veicināšanas un slimību profilakses pasākumu īstenošanā, pamatojot iesaistes nepieciešamību;*
* *norāda, ka finansējuma saņēmējs un sadarbības partneris (ja attiecināms) nodrošinās komunikācijas un vizuālās identitātes prasību ievērošanu (MK noteikumu 37.3. apakšpunkts) atbilstoši regulas 2021/1060 47. un 50. pantam un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.-2027. gada plānošanas periodā;*
* *norāda, kā finansējuma saņēmējs un sadarbības partneris nodrošinās, ka informācija par projektā paredzētajiem pasākumiem un darbībām ir pieejama vietējai sabiedrībai, jo īpaši vietējām biedrībām, nodibinājumiem un ārstniecības iestādēm;*
* ***ja projekta kopējās attiecināmās izmaksas pārsniedz 1,5 milj. euro****, norāda, ka tā plānošanas un ieviešanas kontrolei finansējuma saņēmējs un sadarbības partneris izveidos vadības un kontroles komisiju, kuras sastāvā uzaicinās Veselības ministrijas un Slimību profilakses un kontroles centra pārstāvjus, kā arī sadarbības iestādes pārstāvi novērotāja statusā. Vadības un kontroles komisijas sanāksmes organizē pēc nepieciešamības, bet ne retāk kā reizi gadā;*
* *norāda, ka* ***finansējuma saņēmējs un sadarbības partneris*** *(ja attiecināms) uzkrās datus:*
  + ***par*** *horizontālā principa “Vienlīdzība, iekļaušana, nediskriminācija un pamattiesību ievērošana”* ***rādītāja*** *– atbalstu saņēmušo sociālās atstumtības un nabadzības riskam pakļauto personu skaits –* ***sasniegšanu****, ja persona piedalās veselības veicināšanas vai slimību profilakses pasākumā un pasākums ilgst vairāk nekā astoņas stundas;*
  + ***par projekta dalībniekiem*** *atbilstoši Eiropas Parlamenta un Padomes 2021. gada 24. jūnija Regulas (ES) Nr.*[*2021/1057*](http://eur-lex.europa.eu/eli/reg/2021/1057/oj/?locale=LV)*, ar ko izveido Eiropas Sociālo fondu Plus (ESF+) un atceļ Regulu (ES) Nr.*[*1296/2013*](http://eur-lex.europa.eu/eli/reg/2013/1296/oj/?locale=LV)*, I pielikumam un Ministru kabineta 2023. gada 21. marta noteikumu Nr. 135 “Eiropas Savienības fondu projektu pārbaužu veikšanas kārtība*[*2021.*](https://likumi.lv/ta/id/353529#piel2021)*–2027. gada plānošanas periodā”*[*1. pielikumam*](https://likumi.lv/ta/id/353529#piel1)***, ja persona piedalās veselības veicināšanas vai slimību profilakses pasākumā un pasākums ilgst vairāk nekā astoņas stundas.***

***Papildus nepieciešams:***

* *norādīt projekta budžeta izmaksu pozīcijas, kuras veicina HP VINPI (ja attiecināms);*
* *identificēt galvenās problēmas, kas skar mērķa grupu, jomā, kurā darbojas projekta iesniedzējs un sadarbības partneris (ja attiecināms) un aprakstīt, kā projektā paredzētās HP VINPI darbības risinās identificētās problēmas;*
* *sniegt informāciju par projekta iesniedzēja un sadarbības partnera (ja attiecināms) projekta vadības un īstenošanas personālu dalījumā pēc dzimuma u.c. pazīmes (**vai norādīt, ka šo informāciju ir plānots sniegt projekta īstenošanas laikā) un sniegt (vai norādīt, ka šo informāciju ir plānots sniegt projekta īstenošanas laikā) informācija sadalījumā pēc dzimumu u.c. pazīmes par projekta mērķa grupām;*
* *paskaidrot, kā projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmes un virzīti pasākumi, kas veicina nediskrimināciju un pamattiesību ievērošanu.*

***Projekta iesniegumā jābūt paredzētiem un aprakstītiem pasākumiem****, kurus projekta iesniedzējs un sadarbības partneris (ja attiecināms) plāno īstenot izmantojot savus cilvēkresursus vai savus finanšu resursus. Prasības izpilde nodrošināma projekta iesnieguma vērtēšanas procesā un pēc projekta apstiprināšanas uzraudzība netiek plānota, attiecīgi pirms projekta apstiprināšanas tiks vērtēta pašvaldības norādītā informācija par savu resursu ieguldījumu un tā īstenošanas iespēju pēc projekta apstiprināšanas.*

### 2.4. Projekta finansiālā kapacitāte

*Raksturojot projekta finanšu kapacitāti, sniedz informāciju par pieejamajiem finanšu līdzekļiem projekta īstenošanai:*

* *norāda finansējuma avotus projekta iesniedzēja līdzfinansējuma nodrošināšanai;*
* *sniedz pamatojumu par projekta iesniedzēja spēju nodrošināt nepieciešamo projekta iesniedzēja līdzfinansējumu, tai skaitā pamatojot projekta iesniedzēja pieejamību norādītajiem finansējuma avotiem projekta īstenošanas laikā un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā;*
* *sniedz informāciju par pievienotās vērtības nodokļa (turpmāk - PVN) iekļaušanu vai neiekļaušanu projekta attiecināmajās izmaksās. Ja PVN tiek iekļauts projekta budžetā, tad projekta iesniegumā norāda, ka PVN netiks atgūts normatīvajos aktos noteiktajā kārtībā.*

*Atbilstoši MK noteikumu 30. punktā noteiktajam, PVN maksājumi, kas tiešā veidā saistīti ar projektu, ir uzskatāmi par attiecināmām izmaksām saskaņā ar regulas Nr.*[*2021/1060*](http://eur-lex.europa.eu/eli/reg/2021/1060/oj/?locale=LV)*64. panta 1. punkta “c” apakšpunktā ietvertajiem nosacījumiem;*

* *norāda informāciju, vai un kādā apmērā plānots pieprasīt avansu projekta īstenošanai;*
* *finansējuma saņēmējs un sadarbības partneris (ja attiecināms) apliecina, ka projektā plānotie ieguldījumi par tām pašām izmaksām vienlaikus netiks finansēti ar cita projekta ietvaros piesaistītu līdzfinansējumu, novēršot dubultā finansējuma risku.*

***! Finansējuma saņēmējs un sadarbības partneris uzņemas segt sadārdzinājumu, nodrošina nepārklāšanās principu ar citiem valsts un ārvalstu finanšu atbalsta instrumentiem un dubultā finansējuma neiestāšanos (MK noteikumu 39. punkts).***

### 2.4. Projekta risku izvērtējums

|  |  |
| --- | --- |
|  | Pievieno risku.  Var pievienot vairākus riskus, katram izveidojot atsevišķu tabulu |

|  |  |
| --- | --- |
| Graphical user interface, text, application  Description automatically generated | **Projekta riska veids**  Izvēlnē atzīmē atbilstošo:   * finanšu, * īstenošanas, * rezultātu un uzraudzības rādītāju sasniegšanas, * administrēšanas, * cits. |
| **Riska apraksts**  Ievada informāciju  Definē riska nosaukumu un sniedz tā aprakstu |
| **Riska ietekme**  Izvēlnē atzīmē atbilstošo riska ietekmes līmeni:   * augsts, * vidējs, * zems. |
| **Iestāšanās varbūtība**  Izvēlnē atzīmē atbilstošo riska iestāšanās varbūtības līmeni:   * augsts, * vidējs, * zems. |
| **Atbildīgais par riska novēršanu (amats)**  Ievada informāciju  Norāda atbildīgā amatu |
| **Riska novēršanas/mazināšanas pasākumi**  Ievada informāciju  Sniedz riska novēršanas/mazināšanas pasākuma aprakstu |

*Šajā sadaļā projekta iesniedzējs:*

* *identificē un analizē projekta īstenošanas riskus vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski (var norādīt arī citus riskus);*
* *sniedz katra riska aprakstu, t.i., konkretizē riska būtību, kā arī raksturo, kādi apstākļi un informācija pamato tā iestāšanās varbūtību;*
* *norāda riska ietekmes līmeni uz projekta ieviešanu un mērķa sasniegšanu. Novērtējot riska ietekmes līmeni, ņem vērā tā ietekmi uz projektu kopumā – projekta finanšu resursiem, projektam atvēlēto laiku, plānotajām darbībām, rezultātiem un citiem projektam raksturīgiem faktoriem. Izmanto šādu risku ietekmes novērtēšanas skalu:*
* *riska ietekme ir augsta, ja riska iestāšanās gadījumā tam ir ļoti būtiska ietekme un ir būtiski apdraudēta projekta ieviešana, mērķu un rādītāju sasniegšana, būtiski jāpalielina finansējums vai rodas apjomīgi zaudējumi;*
* *riska ietekme ir vidēja, ja riska iestāšanās gadījumā, tas var ietekmēt projekta īstenošanu, kavēt projekta sekmīgu ieviešanu un mērķu sasniegšanu;*
* *riska ietekme ir zema, ja riska iestāšanās gadījumā tam nav būtiskas ietekmes un tas neietekmē projekta ieviešanu;*
* *analizē riska iestāšanās varbūtību un biežumu projekta īstenošanas laikā vai noteiktā laika periodā, piemēram, attiecīgās darbības īstenošanas laikā, ja risks attiecināms tikai uz konkrētu darbību. Riska iestāšanās varbūtībai izmanto šādu skalu:*
* *iestāšanās varbūtība ir augsta, ja ir droši vai gandrīz droši, ka risks iestāsies, piemēram, reizi gadā;*
* *iestāšanās varbūtība ir vidēja, ja ir iespējams (diezgan iespējams), ka risks iestāsies, piemēram, vienu reizi projekta laikā;*
* *iestāšanās varbūtība ir zema, ja mazticams, ka risks iestāsies, var notikt tikai ārkārtas gadījumos;*
* *norāda projekta iesniedzēja plānotos un ieviešanas procesā esošos pasākumus, kas mazina riska ietekmes līmeni vai mazina iestāšanās varbūtību, tai skaitā norāda informāciju par pasākumu īstenošanas biežumu un atbildīgo par riska novēršanu. Izstrādājot pasākumus, jāņem vērā, ka pasākumiem ir jābūt reāliem, ekonomiskiem (izmaksām ir jābūt mazākām nekā iespējamie zaudējumi), koordinētiem visos līmeņos un atbilstošiem projekta iesniedzēja izstrādātajiem vadības un kontroles pasākumiem (iekšējiem normatīvajiem aktiem), kas nodrošina kvalitatīvu projekta ieviešanu.*

### 2.5. Projekta saturiskā saistība ar citiem projektiem

|  |  |  |
| --- | --- | --- |
| Text  Description automatically generated with low confidence | | Pievieno projektu.Var pievienot vairākus projektus, katram izveidojot atsevišķu tabulu |
|  | **Kas ir projekta atbalsta sniedzējs?** Izvēlnē atzīmē atbilstošo:CFLA,cits | |
| **Lomas projektā** Izvēlnē atzīmē atbilstošo:projekta īstenotājs,sadarbības partneris | |
| **Projekts** Izvēlnē atzīmē atbilstošo projektu no saraksta vai atzīmē “Projekts nav sarakstā” un ievada informāciju par saistīto projektu | |
| **Projekta nosaukums**  Ievada informāciju  Norāda saistītā projekta nosaukumu | |
| **Projekta numurs**  Ievada informāciju  Norāda saistītā projekta numuru | |
| **Īstenošanas periods no-, - līdz**  Datuma izvēles laukā izvēlas datumu no kalendāra Ievada saistītā projekta īstenošanas periodu | |
| **Projekta kopsavilkums, galvenās darbības** Ievada informācijuSniedz visaptverošu, strukturētu projekta būtības kopsavilkumu, norādot galvenās projekta darbības. | |
| **Papildināmības/demakrācijas apraksts** Ievada informācijuApraksta plānoto darbību un izmaksu demarkāciju, ieguldījumu sinerģiju. | |
| **Finansējums**  Ievada informāciju  Norāda projekta kopējās izmaksas EUR | |
| **Finansējuma avots un veids**  Ievada informāciju  Norāda finansējuma avotus un veidu (valsts/ pašvaldību budžets, ES fondi, cits) | |
| **Vai saņemts kā valsts atbalsts saimnieciskai darbībai?**  Izvēlnē atzīmē atbilstošo: jā vai nē | |
| **Regulējums**  Ievada informāciju. Lauks ir redzams, ja jautājumā “Vai saņemts kā valsts atbalsts saimnieciskai darbībai?” atzīmēts “Jā”.  Norāda valsts atbalsta regulējumu saskaņā ar kuru atbalsts sniegts (Vairāk informācijas par valsts atbalsta regulējumu – <https://www.cfla.gov.lv/lv/valsts-atbalsta-regulejums>) | |

*Šajā sadaļā projekta iesniedzējs sniedz informāciju par saistītajiem projektiem (īstenotajiem (jau pabeigtajiem) vai īstenošanā esošiem projektiem), ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija.*

***Sniegtajai informācijai jāapliecina dubultā finansējuma neesamību un plānoto demarkāciju un/ vai sinerģiju ar projekta iesniedzēja iesniegto, īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem****.*

***Projekta iesniegumā jāiekļauj informācija par to ka finansējuma saņēmējs un sadarbības partneris (ja attiecinās)nodrošinās demarkāciju ar līdzīgiem pasākumiem***:

*4.1.2.1. pasākumu “Nacionāla mēroga veselības veicināšanas un slimību profilakses pasākumi”;*

*4.1.2.3. pasākumu “Pasākumi atkarīgo personu resocializācijai un atgriešanai darba tirgū, kā arī preventīvie pasākumi jauniešiem”;*

*4.1.2.4. pasākumu “Pierādījumos balstītu narkotiku lietošanas profilakses programmu īstenošana un profilakses kvalitātes standartu ieviešana”;*

*9.2.4.2. pasākumu “Pasākumi vietējās sabiedrības veselības veicināšanai un slimību profilaksei”.*

## SADAĻA – DARBĪBAS

|  |  |
| --- | --- |
|  | Izmantojot funkciju “Pārvaldīt darbības” izvēlas projekta darbības |

|  |  |
| --- | --- |
|  | No pasākuma definētajām darbībām/apakšdarbībām  izvēlas projektā plānotās darbības/apakšdarbības, veicot atzīmi “Attiecināt”. |

|  |  |
| --- | --- |
|  | Nepieciešamības gadījumā definē jaunu apakšdarbību, veicot atzīmi “Pievienot apakšdarbības”  No attiecīgajai darbībai definētajām apakšdarbībām (ja attiecināms), veicot atzīmi “Izvēlēts”, izvēlas attiecīgās apakšdarbības, kuras tiks īstenotas projektā.  Ja nepieciešams, tad attiecīgajai darbībai izveido papildu apakšdarbību, veicot atzīmi “Pievienot apakšdarbību”, norādot attiecīgās apakšdarbības nosaukumu, sniedzot tās aprakstu un nosakot plānotos rezultātus.  Caur funkciju “Labot” pievieno darbības/apakšdarbības aprakstu |

|  |  |
| --- | --- |
|  | Izveidotajām darbībām/apakšdarbībām:   * apakšsadaļa “Rādītāji” atzīmē rādītājus, kuri attiecas uz konkrēto darbību, un/vai pievieno darbības rezultātu, tā mērvienību un skaitu (izmantojot funkciju “Labot”); * apakšsadaļā “Īstenošanas grafiks” attiecīgajai darbībai/apakšdarbībai, izmantojot funkcionalitāti  norāda atbilstošo īstenošanas periodu; * apakšsadaļā “Budžeta pozīcijas” automātiski tiek ielasītas piesaistās projekta budžeta pozīcijas (izmaksas). * *Izmaksu pozīciju piesaistīšana jāveic sadaļā “Budžeta kopsavilkums” attiecīgajai izmaksu pozīcijai kolonnā “Projekta darbības numurs” izvēloties attiecīgās definētās darbības numuru/nosaukumu* * apakšsadaļā “Sadarbības partneri” ievada informāciju par piesaistīto sadarbības partneri (ja attiecināms).   Izvēlas:   * Nav sadarbības partneris; * Kopā ar sadarbības partneri; * Sadarbības partneris.   Sadarbības partneri var piesaistīt izmantojot funkciju “Pārvaldīt partnerus”.   * *Informācijai par sadarbības partneri ir jābūt ievadītai pirms sadarbības partnera piesaistīšanas attiecīgajai darbībai vai apakšdarbībai.* |

|  |  |
| --- | --- |
|  | * *apakšsadaļā “HP darbības” atzīmē HP “VINPI”[[2]](#footnote-3) darbības, kas tiks īstenotas līdz ar projekta darbību/apakšdarbību (ja attiecināms).*   *Caur funkciju “Pievienot pamatojumu” pievieno izvēlētās HP “VINPI” darbības aprakstu, norādot un raksturojot konkrētas aktivitātes, kas tiks īstenotas attiecīgās darbības/apakšdarbības ietvaros, pamatojot HP “VINPI” principu ievērošanu un prasību izpildi.* |

***Šajā sadaļā projekta iesniedzējs:***

* *izvēlas projekta iecerei atbilstošās projekta darbības, kas definētas atbilstoši MK noteikumu 22. punktā noteiktajām atbalstāmajām darbībām:*

1. ***projekta vadība un projekta īstenošanas nodrošināšana;***
2. ***veselības veicināšanas un slimību profilakses pasākumi mērķa grupām un vietējai sabiedrībai;***
3. ***komunikācijas un vizuālās identitātes prasību nodrošināšanas pasākumi.***

* *ja nepieciešams, tad attiecīgajām darbībām vai apakšdarbībām papildus veido zemāka līmeņa atbilstošas apakšdarbības;*
* *sniedz darbību aprakstu, norādot informāciju par aktivitāšu, pasākumu u.tml. darbību, kas tiks veiktas attiecīgās projekta darbības īstenošanas laikā, būtību un aprakstot to plānoto norisi;*
* *katrai projekta apakšdarbībai vai darbībai (ja nav apakšdarbību) norāda vismaz vienu precīzi definētu un reāli sasniedzamu rezultātu, kas izriet no darbības vai apakšdarbības apraksta, kā arī norāda tā skaitlisko izteiksmi un atbilstošu mērvienību;*
  + *vienai projekta darbībai vai apakšdarbībai var tikt definēti vairāki rezultāti, kas tiks sasniegti tās īstenošanas rezultātā;*
* *norāda rādītājus, kuri ir attiecināmi uz konkrēto projekta darbību vai apakšdarbību;*
* *norāda projekta darbību un apakšdarbību īstenošanas periodu projekta īstenošanas grafikā;*
* *attiecīgajai projekta darbībai vai apakšdarbībai piesaista atbilstošo projekta budžeta pozīciju/- as (ja sadaļa “Projekta budžeta kopsavilkums” ir aizpildīta);*
* *attiecīgajai projekta darbībai un/vai apakšdarbībai, kuras ietvaros tiks īstenotas attiecīgās aktivitātes, pasākumi u.tml., norāda atbilstošo HP darbību/- as (ja attiecināms).*

***!!! Plānojot darbības un pasākumus, projekta iesniedzējam un sadarbības partnerim (ja attiecināms) obligāti jāņem vērā Veselības ministrijas mājaslapā pieejamai un atlases nolikumā pievienotais 4. pielikums*** *–* [*Atbalstāmo un neatbalstāmo pasākumu un speciālistu piemēri.*](https://www.vm.gov.lv/lv/4122-veselibas-veicinasanas-un-slimibu-profilakses-pasakumu-istenosana-vietejai-sabiedribai#atbalstamo-un-neatbalstamo-pasakumu-un-specialistu-piemeri)

*Darbības “Komunikācijas un vizuālās identitātes prasību nodrošināšanas pasākumi” ietvaros paredz:*

* *projekta iesniedzēja oficiālajā tīmekļa vietnē un sociālo mediju vietnēs publicēt īsu un ar atbalsta apjomu samērīgu aprakstu par projektu, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu, kā arī to aktualizēt tiklīdz ir pieejama aktuālā informācija;*
* *ar projekta īstenošanu saistītajos dokumentos un komunikācijas materiālos, ko paredzēts izplatīt sabiedrībai vai dalībniekiem, sniegt pamanāmu paziņojumu, kurā tiks uzsvērts no Eiropas Savienības saņemtais atbalsts;*
* *sabiedrībai skaidri redzamā vietā uzstādīt vismaz vienu plakātu, kura minimālais izmērs ir A3, vai līdzvērtīgu elektronisku paziņojumu, kurā izklāstīta informācija par projektu un uzsvērts no Eiropas Savienības fondiem saņemtais atbalsts.*

*Plānojot projekta publicitātes pasākumus jāņem vērā Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktās prasības. Ar minētajām vadlīnijām var iepazīties tīmekļa vietnē:* [*https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas*](https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas)*.*

*Tiešsaistes ģeneratorā finansējuma saņēmēji, veicot vienkāršas darbības, var izveidot drukāšanai gatavus PDF failus informācijas stendiem, plāksnēm un plakātiem, kas paredzēti konkrētiem projektiem. Tiešsaistes ģenerators pieejams tīmekļa vietnē:*

[*https://ec.europa.eu/regional\_policy/policy/communication/online-generator\_lv?lang=lv*](https://ec.europa.eu/regional_policy/policy/communication/online-generator_lv?lang=lv)*.*

*Projekta darbībām jābūt:*

* *precīzi definētām, t.i., no darbību vai apakšdarbību nosaukumiem var spriest par to saturu, ir aprakstīta to ietvaros plānotā rīcība;*
* *pamatotām, t.i., tās tieši ietekmē projekta mērķa, rezultātu un rādītāju sasniegšanu, ir pamatota to nepieciešamība, aprakstīta to ietvaros plānotā rīcība;*
* *vērstām uz projekta iesniegumā definētās problēmas risināšanu un mērķa grupas vajadzību nodrošināšanu;*
* *atbilstošām projekta iesniegumā plānotajam laika grafikam, jābūt secīgām un vērstām uz uzraudzības rādītāju sasniegšanu;*
* *norādītiem precīzi definētiem un izmērāmiem rezultātiem, kas paredzēti attiecīgās darbības ietvaros līdz projekta vai attiecīgās darbības īstenošanas beigām, un jābūt norādītai to skaitliskai izteiksmei un mērvienībām. Darbību rezultātiem jāizriet no darbības satura un apraksta.*

***Ja projektā tiek iesaistīts sadarbības partneris****, projekta iesniegumā vai tā pielikumos ir jābūt aprakstītam, kuras no projektā plānotajām darbībām veiks sadarbības partneris.*

***Projekta iesniegumā jābūt norādītam:***

* *ka ir paredzēti uz pierādījumiem un datos balstīti veselības veicināšanas un slimību profilakses pasākumi, kas novērstu priekšlaicīgu mirstību, darba nespēju, veicinātu dzīves kvalitāti un uzlabotu iedzīvotāju veselībpratību, visiem pašvaldības iedzīvotājiem visos vecuma posmos un dažādām mērķa grupām, atkarībā no jomas:*
  + *seksuālā un reproduktīvā veselība;*
  + *atkarību mazināšana un profilakse;*
  + *traumatisma mazināšana;*
  + *psihiskā veselība;*
  + *veselīgs uzturs;*
  + *fiziskās aktivitātes;*
  + *veselības veicināšana un slimību profilakses uzlabošana;*
  + *prenatālās un agrīnās bērnības (līdz 10 gadu vecumam saskaņā ar SPKC izstrādātajām vadlīnijām pašvaldībām saistībā ar veselības veicināšanas un profilakses pasākumu īstenošanu) vecāku prasmju programmas.*

*Projekta iesniegumā jāsniedz pamatojums projektā iekļauto veselības veicināšanas un slimību profilakses pasākumu jomu izvēlei (ņemot vērā, ka iepriekšējā projekta darbības periodā pašvaldībās reti tika īstenoti pasākumi, kas vērsti uz atkarību profilaksi un seksuālo un reproduktīvo veselību, primāri tiks vērtēts, vai pašvaldības, iesniedzot projekta pieteikumu, plāno pasākumu īstenošanu šajās jomās).*

* *ka projekta iesniegumā ir paredzēti un aprakstīti veselības veicināšanas un slimību profilakses pasākumi, kas veicinās Sabiedrības veselības pamatnostādnēs 2021-2027.gada 6. sadaļā “Sabiedrības veselības politikas rezultāti un rezultatīvie rādītāji” noteikto politikas rezultātu rezultatīvo rādītāju sabiedrības veselības paradumu maiņai veselības veicināšanas un slimību profilakses jomās uzlabošanu;*
* *ka paredzēta un aprakstīta veselības veicināšanas un slimību profilakses pieejas attīstība darbā ar jaunatni (ieteicams vecumā no 13 līdz 25 gadiem atbilstoši Jaunatnes likumam)pašvaldībā, piemēram, jauniešu centros;*
* *ka īstenojamie pasākumi sabiedrības veselības veicināšanai un slimību profilaksei ir sasaistē ar SPKC 2023.gada aktualizētajām vadlīnijām pašvaldībām veselības veicināšanā un slimību profilakses pasākumu īstenošanā un vadlīniju pielikumā ietverto Latvijas reģionu veselības profilu 2015.-2022.gadam raksturojumu (vadlīnijas pieejamas:* [*https://www.spkc.gov.lv/lv/media/4456/download?attachment*](https://www.spkc.gov.lv/lv/media/4456/download?attachment)*);*
* *kā projektā ir paredzēts nodrošināt izglītības iestāžu iesaisti veselības veicināšanas un slimību profilakses pasākumu aktivitāšu īstenošanā.*

***Projekta iesniegumā jābūt paredzētām darbībām****, kas īpaši veicina cilvēku ar invaliditāti, senioru, riska grupu (t.sk. grūti aizsniedzamo), kā arī mērķa grupu atbilstoši dzimumu specifikai (piemēram, vīriešu mērķauditorijas) un dažādu riska grupu iesaisti veselības veicināšanas un slimību profilakses pasākumos.*

***Finansējuma saņēmējam un sadarbības partnerim projektā jāparedz darbības, kas veicina horizontālā principa “Vienlīdzība, iekļaušana, nediskriminācija un pamattiesību ievērošana” īstenošanu:***

*a) tiek paredzētas* ***vismaz trīs vispārīgās darbības****, kas veicina vienlīdzību, iekļaušanu, nediskrimināciju un pamattiesību ievērošanu;*

*b) tiek paredzētas* ***vismaz trīs specifiskās darbības****, kas izriet no pasākuma atbalstāmo darbību un projekta satura un kas īpaši veicina dalību pasākuma dažādām mērķa grupām, t.sk. ar īpašu risku atbilstoši jomu specifikai;*

*c) tiek noteikts* ***vismaz viens horizontālā principa*** *“Vienlīdzība, iekļaušana, nediskriminācija un pamattiesību ievērošana”* ***rādītājs - atbalstu saņēmušo sociālās atstumtības un nabadzības riskam pakļauto personu skaits (VINPI\_04), ja pasākums ilgst vairāk nekā astoņas stundas****.*

***!*** *Plānotajām vispārīgajām* ***HP VINPI darbībām jāaptver visas vispārīgo darbību jomas*** *– komunikācijas un vizuālās identitātes, projekta vadību un īstenošanu un publiskos iepirkumus. Visi dati,* ***kur vien tas ir iespējams****, jāsniedz dalījumā pēc dzimuma, vecuma, invaliditātes veida, rases, etniskās piederības u.c.*

***Informācija par metodiskajiem materiāliem HP ievērošanai****:*

*1) Labklājības ministrijas (turpmāk – LM) Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027)* [*https://www.lm.gov.lv/lv/metodiskie-materiali*](https://www.lm.gov.lv/lv/metodiskie-materiali)*;*

*2) LM metodisko materiālu “Ieteikumi diskrimināciju un stereotipus mazinošai komunikācijai ar sabiedrību”* [*https://www.lm.gov.lv/lv/media/21126/download?attachment*](https://www.lm.gov.lv/lv/media/21126/download?attachment)*;*

*3) LM izstrādātos ieteikumus iekļaujošas vides veidošanai* [*https://www.lm.gov.lv/lv/ieteikumi-ieklaujosas-vides-veidosanai*](https://www.lm.gov.lv/lv/ieteikumi-ieklaujosas-vides-veidosanai)*.*

***Piemēri******HP VINPI vispārīgajām darbībām:***

*Projekta vadības un īstenošanas personāls:*

* *projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas – neatkarīgi no personas rases, ādas krāsas, dzimuma, vecuma, invaliditātes, reliģiskās, politiskās vai citas pārliecības, nacionālās vai sociālās izcelsmes, mantiskā vai ģimenes stāvokļa, seksuālās orientācijas vai citiem apstākļiem;*
* *projektu vadībā un īstenošanā tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus;*
* *sievietēm un vīriešiem tiks nodrošināta vienlīdzīga darba samaksa un vienlīdzīgas karjeras izaugsmes iespējas, tostarp nodrošinot dalību apmācībās, semināros, komandējumos.*

*Komunikācijas un vizuālās identitātes pasākumi:*

* *īstenojot projekta komunikācijas un vizuālās identitātes aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos vai uzturēšanu par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”, (*[*https://www.lm.gov.lv/lv/media/18838/download*](https://www.lm.gov.lv/lv/media/18838/download)*);*
* *projekta tīmekļa vietnē tiks norādīta informācija par projekta darbību īstenošanas vietas piekļūstamību cilvēkiem ar invaliditāti un funkcionāliem traucējumiem, vecākiem ar maziem bērniem un senioriem;*
* *tiks nodrošināts, ka informācija tīmeklī ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (skat. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” (*[*https://pieklustamiba.varam.gov.lv/*](https://pieklustamiba.varam.gov.lv/)*, Vadlīnijas piekļūstamības izvērtējumam pieejamas šeit:* [*https://www.varam.gov.lv/lv/wwwvaramgovlv/lv/pieklustamiba*](https://www.varam.gov.lv/lv/wwwvaramgovlv/lv/pieklustamiba)*).*

*Publiskie iepirkumi:*

* *projektā tiks īstenots sociāli atbildīgs iepirkums, pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbvietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem.*

*Piemēram, personu ar invaliditāti vienlīdzīgu iespēju principu visās dzīves jomās, personai piemītošās cieņas, personīgās patstāvības un neatkarības, t.sk. personīgās izvēles brīvības un personas neatkarības ievērošanas, diskriminācijas aizlieguma principu, piekļūstamības principu, līdzdalības principu, iekļaušanas principu un izpratnes veicināšanas principu, neveicinot nelabvēlīgākā situācijā esošu grupu segregāciju/ izolāciju, piemēram, personu ar invaliditāti un migrantu izcelsmes personu segregāciju/ izolāciju.*

***Piemēri******HP VINPI specifiskajām darbībām:***

* *pasākumos un diskusijās (diskusiju paneļos) tiks piesaistīti abu dzimumu eksperti, viedokļu paudēji, lai nodrošinātu abu dzimumu viedokļu, situācijas, vajadzību atspoguļojumu un interešu pārstāvniecību (VINPI\_04);*
* *tiks nodrošināti veselības veicināšanas un slimību profilakses pasākumi, kas vērsti uz atšķirību mazināšanu sieviešu un vīriešu paredzamajā mūža ilgumā, t.sk. veselībai negatīvo riska faktoru mazināšana, uzrunājot atsevišķi vīriešu un sieviešu mērķauditoriju (VINPI\_03);*
* *īstenotas veselību veicinošas programmas un pasākumi (t.sk. fiziskās aktivitātes) senioriem (VINPI\_04);*
* *organizēti pasākumi par veselīga uztura nozīmi senioriem u.c. (VINPI\_04);*
* *tiks īstenoti sabiedrībā valdošo stereotipu un priekšstatu maiņas pasākumi par sievietes un vīrieša lomām un tām atbilstošu uzvedību attiecībā uz rūpēm par savu veselību un dzīvesveidu (VINPI\_02.1);*
* *pasākumos vairāk iesaistāmās grupas: cilvēki ar invaliditāti, Latvijas mazākumtautību valodās runājošie iedzīvotāji, romu tautības pārstāvji, musulmaņi, personas ar ārvalstu izcelsmi, jaunieši, vecāka gadagājuma cilvēkiem (VINPI\_04).*

**SADAĻA – RĀDĪTĀJI**

Attēls, kurā ir teksts, ekrānuzņēmums

Apraksts ģenerēts automātiski

Attēls, kurā ir teksts, ekrānuzņēmums, programmatūra, fonts

Apraksts ģenerēts automātiski

***Šajā sadaļā projekta iesniedzējs norāda*** *horizontālā principa “Vienlīdzība, iekļaušana, nediskriminācija un pamattiesību ievērošana” rādītāju -* ***atbalstu saņēmušo sociālās atstumtības un nabadzības riskam pakļauto personu skaits*** *(VINPI\_04).*

*Projekta iesniegumā iekļauj informāciju, ka pasākums veicina specifiskā atbalsta mērķa rezultāta rādītāja “iedzīvotāju skaits, kuri pēdējā gada laikā veselības apsvērumu dēļ Eiropas Sociālā fonda Plus veselības veicināšanas pasākumu ietekmē ir mainījuši uztura un citus dzīvesveida paradumus” sasniegšanu. Līdz 2029. gada 31. decembrim specifiskā atbalsta mērķa pasākumu ietvaros būs sasniegta rādītāja vērtība – 50 000 iedzīvotāju.*

*Norāda projektu darbību un/vai apakšdarbību īstenošanas rezultātus, kas ir atbilstoši definēti, sasniedzami, izmērāmi un pārbaudāmi, kā arī izriet no attiecīgās darbības un/vai apakšdarbības apraksta. Projekta darbību vai apakšdarbību rezultāti ir definējami projekta līmenī.*

*Nosaka sasniedzamās vērtības un atbilstošu mērvienību plānotajiem rādītājiem, kā arī tiem rādītājiem (t.i., darbību rezultātiem), kuri nav definēti pasākuma līmenī.*

*Projekta līmeņa rādītājus izmanto sadaļā “Darbības”, norādot, ar kādām darbībām attiecīgie rādītāji tiks sasniegti. Vienai projekta darbībai vai apakšdarbībai var būt piesaistīti vairāki rezultātu rādītāji.*

*Sasniedzamiem rādītājiem:*

* *jābūt atbilstošiem MK noteikumos noteiktajiem rādītājiem;*
* *jābūt izmērāmiem;*
* *norādītajām rādītāju vērtībām loģiski jāizriet no projektā plānotajām darbībām;*
* *jāsniedz ieguldījumu projekta mērķa sasniegšanā.*

**SADAĻA - VALSTS ATBALSTS**

**7.1. Jautājumi par finansējuma saņēmēju**

|  |  |
| --- | --- |
|  | Caur funkciju “Labot” vai “Aizpildīt” pievieno informāciju par projekta iesniedzēju |

|  |  |
| --- | --- |
|  | **Vai projektā projekta iesniedzējs saņem valsts atbalstu?**  Izvēlnē atzīmē atbilstošo:   * saņem * nesaņem   *Norāda “nesaņem”.* |
| **Vai projektā finansējuma saņēmējs ir valsts atbalsta, t.sk. *de minimis* sniedzējs?**  Izvēlnē atzīmē atbilstošo:   * ir * nav   *Norāda “nav”.* |

**7.2. Jautājumi par sadarbības partneri** *(ja attiecas)*

|  |  |
| --- | --- |
|  | **Vai projektā uzņēmums saņem valsts atbalstu?**  Izvēlnē atzīmē atbilstošo:   * saņem * nesaņem   *Norāda “nesaņem”.* |
| **Vai projektā uzņēmums ir valsts atbalsta, t.sk. *de minimis* sniedzējs?**  Izvēlnē atzīmē atbilstošo:   * ir * nav   *Norāda “nav”.* |

*Šajā atlasē projekta iesniedzējam, kurš pēc vienošanās par projekta īstenošanu noslēgšanas kļūs par finansējuma saņēmēju, un tā sadarbības partnerim (ja attiecināms) netiek piešķirts valsts atbalsts, kā arī finansējuma saņēmējs nebūs valsts atbalsta sniedzējs.*

*Pasākuma ietvaros atbalsts tiek piešķirts valsts deleģēto funkciju veselības veicināšanas un slimību profilakses pasākumu īstenošanai, un tas nav uzskatāms par komercdarbības atbalstu.*

**SADAĻA – SADARBĪBAS PARTNERI**

|  |  |
| --- | --- |
| A screenshot of a computer  Description automatically generated | Caur funkciju “Pievienot partneri” pievieno informāciju par projekta iesniedzēja sadarbības partneriem, norādot to valstisko piederību, reģistrācijas numuru, veidu, nosaukumu, adresi, tīmekļa vietni (pēc izvēles), kontaktpersonas vārdu, uzvārdu, telefona numuru, e-pastu, piesaistīto darbību skaitu un saistītās darbības. |
| A screenshot of a computer  Description automatically generated | **Valsts**  Izvēlnes lauks  *Izvēlas sadarbības partnera reģistrācijas valsti.* |
| **Reģistrācijas numurs/personas kods**  Ievada informāciju  *Norāda sadarbības partnera reģistrācijas numuru.*  Pēc reģistrācijas numura ievadīšanas datu laukos **“Partnera nosaukums”** un **“Juridiskā adrese”** informācija ielasās automātiski.   * *Projekta iesniedzēja pienākums ir pārliecināties par šīs informācijas atbilstību.* |
| **Projekta partnera veids**  Vērtība tiek ielasīta automātiski. |
| **Tīmekļvietne (pēc izvēles)**  Ievada informāciju  *Pēc izvēles norāda sadarbības partnera tīmekļvietni* |
| **Vārds Uzvārds**  Ievada informāciju  *Sniedz informāciju par kontaktpersonu* |
| **Telefons**  Ievada informāciju  *Sniedz informāciju par kontaktpersonas telefona numuru* |
| **E-pasts**  Ievada informāciju  *Sniedz informāciju par kontaktpersonas saziņas e-pasta adresi* |
| **Piesaistīto darbību skaits**  Ievada informāciju  *Sniedz informāciju par darbību skaitu, ko veiks sadarbības partneris* |
| **Saistītās darbības**  Ievada informāciju  *Sniedz informāciju par to, kādus ieguldījumus partneris dod projekta īstenošanā, norādot attiecīgās projekta darbības vai apakšdarbības, kuru īstenošanā sadarbības partneris iesaistīsies, kā arī sniedz sadarbības partneru izvēles pamatojumu un apraksta plānoto datu apmaiņas norisi starp projekta iesniedzēja un sadarbības partnera informatīvajām sistēmām.* |

*Šo sadaļu projekta iesniedzējs* ***aizpilda, ja*** *atbilstoši MK noteikumu 15. punktam ir* ***plānots piesaistīt sadarbības partneri*** *– pašvaldību, kura veic vietējās sabiedrības veselības veicināšanas un slimību profilakses pasākumus un kura minēta MK noteikumu ​pielikumā. Projekta iesniedzējs sadarbības partneru statusā var piesaistīt vairākus sadarbības partnerus.*

*Ja projekta īstenošanai tiek piesaistīts vairāk nekā viens partneris, tabulu aizpilda par katru partneri, turpinot numerāciju uz priekšu.*

*Finansējuma saņēmējs ar sadarbības partneri slēdz sadarbības līgums, ievērojot 2023. gada 13. jūlija MK noteikumos Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā” noteiktās minimālās prasības par informāciju, kas finansējuma saņēmējam jāiekļauj sadarbības līgumā.*

***Sadarbības līgumā iekļauj vismaz šādus nosacījumus:***

* *projekta budžeta pa izmaksu veidiem (projekta vadības izmaksas, netiešās izmaksas un pārējās tiešās izmaksas) sadalījumu starp finansējuma saņēmēju un sadarbības partneri;*
* *pārskatu un citas informācijas iesniegšanas kārtība un termiņi.*

*Netiek izslēgta iespēja noteikt citus partnerības nosacījumus, iekļaujot tos sadarbības līgumā, piemēram, iepirkumu organizēšanas kārtību, par projekta finansējumu u.c.*

***Finansējuma saņēmējs un sadarbības partneris izdala budžetu pa izmaksu veidiem*** *(projekta vadības izmaksas, netiešās izmaksas un pārējās tiešās izmaksas),* ***bet projekta darbību sīkāku detalizāciju un apjomus nodrošināt tikai projekta iesnieguma līmenī, ne sadarbības līgumā****.*

***Sadarbības līgums tiek pievienots projekta iesniegumam.***

*Finansējuma saņēmējs un sadarbības partneris uzņemas segt sadārdzinājumu, nodrošina nepārklāšanās principu ar citiem valsts un ārvalstu finanšu atbalsta instrumentiem un dubultā finansējuma neiestāšanos.*

*Finansējuma saņēmējs ir atbildīgs par sadarbības partnera pienākumu izpildi projekta īstenošanā un sadarbības partneru īstenotajām funkcijām projektā, tai skaitā novēršot dubultā finansējuma risku un nodrošinot demarkāciju ar citiem līdzīgiem vai saistītiem projektiem, nodrošina interešu konflikta neesamību.*

***Finansējuma saņēmējs pārliecinās, ka īstenojot projektu, sadarbības partneris nodrošina ka:***

* *iepirkumus, kas nepieciešami atbalstāmo darbību īstenošanai, veic kā sociāli atbildīgus iepirkumus, tai skaitā nodrošina vides prasību integrāciju preču un pakalpojumu iepirkumos (zaļais publiskais iepirkums) un atbilstoši Eiropas Savienības un Latvijas Republikas iepirkumus regulējošo normatīvo aktu prasībām īsteno atklātu, pārredzamu, nediskriminējošu un konkurenci nodrošinošu procedūru;*
* *pasākuma īstenošanas laikā nodrošina interešu konflikta neesību saskaņā ar Eiropas Parlamenta un Padomes 2018. gada 18. jūlija Regulas (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012, 61. panta un publiskos iepirkumus regulējošo normatīvo aktu prasībām, kā arī paraksta interešu konflikta neesības apliecinājumu;*
* *nodrošina komunikācijas un vizuālās identitātes nosacījumu ievērošanu atbilstoši regulas Nr. 2021/1060 47. un 50. pantam un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, kā arī Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām;*
* ***tiek veikta datu uzkrāšanu par MK noteikumu 36.1. punktā minēto*** *horizontālā principa “Vienlīdzība, iekļaušana, nediskriminācija un pamattiesību ievērošana”* ***rādītāju*** *– atbalstu saņēmušo sociālās atstumtības un nabadzības riskam pakļauto personu skaits, ja persona piedalās veselības veicināšanas vai slimību profilakses pasākumā un pasākums ilgst vairāk nekā astoņas stundas;*
* ***tiek veikta datu uzkrāšanu par MK noteikumu 36.2. punktā minēto******projekta dalībniekiem*** *atbilstoši Eiropas Parlamenta un Padomes 2021. gada 24. jūnija Regulas (ES) Nr. 2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013, I pielikumam un Ministru kabineta 2023. gada 21. marta noteikumu Nr. 135 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā” 1. pielikumam,* ***ja persona piedalās veselības veicināšanas vai slimību profilakses pasākumā un pasākums ilgst vairāk nekā astoņas stundas****.*

**SADAĻA – ĪSTENOŠANAS GRAFIKS**

|  |  |
| --- | --- |
|  | Lai izveidotu projekta īstenošanas grafiku, norāda plānoto vienošanās slēgšanas ceturksni, īstenošanas ilgums pilnos mēnešos un precizē projekta darbību/apakšdarbību īstenošanas periodu |

|  |  |
| --- | --- |
|  | Caur ikonu  atvērt modālo logu ceturkšņa izvēlei, kur atzīmē vienu izvēles lauku (ceturksni)  *Paredzot plānoto līguma/ vienošanās slēgšanas ceturksni, ņem vērā lēmuma par projekta iesnieguma apstiprināšanu pieņemšanai nepieciešamo laiku.* |

|  |  |
| --- | --- |
|  | Caur ikonu  atvērt modālo logu ar manuāli aizpildāmu ciparu lauku, kura maksimālā pieļaujamā vērtība ir 96. Aiz lauka ir pieejamas ikonas + un -, kuras ļauj samazināt vai palielināt lauka vērtību par 1.  *Norāda plānoto kopējo projekta īstenošanas ilgumu pilnos mēnešos pēc vienošanas par projekta īstenošanu noslēgšanas, nepārsniedzot termiņu -* ***2029. gada 31. decembri.*** |

|  |  |
| --- | --- |
|  | Īstenošanas grafikā, noklikšķinot uz ikonas , pirms vēlamās darbības vai apakšdarbības, ir iespējams atzīmēt/precizēt vēlamos darbības vai apakšdarbības īstenošanas ceturkšņus.  *Ja projekta darbības īstenošana ir uzsākta pirms līguma/vienošanās par projekta īstenošanu slēgšanas, projekta darbības aprakstā norāda informāciju par darbībām/apakšdarībām, kas veiktas vai plānotas pirms vienošanās par projekta īstenošanu slēgšanas, un to uzsākšanas datumu.* |

*Šajā sadaļā projekta iesniedzējs norāda projekta iesnieguma sadaļā “Darbības” katrai plānotajai darbībai un apakšdarbībai paredzēto īstenošanas ilgumu (periodu ceturkšņos).*

**SADAĻA – FINANSĒJUMA SADALĪJUMS PA AVOTIEM**

|  |  |
| --- | --- |
|  | **Finansējuma avots**  automātiski tiek attēloti pasākumam paredzētie finansējuma avoti  **Finansējuma summa**  Ievada projektā paredzēto finansējuma summu katram finansēšanas avotam  *Norāda finansējumu atbilstoši MK noteikumu 12. un 14. punktā noteiktajam.*  **Publisko un kopējo attiecināmo izmaksu summa**  Tiek aprēķināta automātiski, tāpat kā finansējuma apjoma procentuālais lielums konkrētajam finansējuma avotam pa visu projekta īstenošanas laiku.  *Projekta minimālais attiecināmo izmaksu apmērs ir lielāks par 200 000 euro un projekta iesniedzējam un sadarbības partnerim (ja attiecināms) pieejamais individuālais attiecināmais ESF +, valsts budžeta finansējums un pašvaldības finansējums (ja attiecināms) atbilstoši MK noteikumu pielikumā noteiktajam.* |

***Finansēšanas plānā*** *visas attiecināmās izmaksas plāno aritmētiski precīzi ar diviem cipariem aiz komata, summas norādot euro un nodrošina, ka projekta kopējās attiecināmās izmaksas kolonnā “Kopā” atbilst “Projekta budžeta kopsavilkumā” ailē “KOPĀ” norādītajām kopējām attiecināmajām izmaksām.*

***!*** *Lai nodrošinātu, ka minimālā viena projekta summa ir lielāka par 200 000 euro, ir iespēja sasniegt šo minimālo projekta summu bez sadarbības partneru piesaistīšanas, proti, projekta iesniedzējs papildus MK noteikumu pielikumā minētajam ESF+ finansējumam un nacionālajam valsts budžeta finansējumam individuālā līmenī var pievienot pašvaldības finansējumu, sasniedzot minimālo viena projekta summu, kas ir lielāka par 200 000 euro, tādējādi veicinot pašvaldību iesaisti un papildus finansējuma piesaisti veselības veicināšanas un slimību profilakses pasākumu īstenošanai, lai uzlabotu pašvaldību iedzīvotāju veselību.*

**SADAĻA – PROJEKTA BUDŽETA KOPSAVILKUMS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Budžeta pozīcijas kods** | **Nosaukums** | **Izmaksu veids** | **Vienas vienības izmaksu pielieto-jums** | **Daudzums** | **Mērvienība** | **Projekta darbības numurs** | **Attiecināmā summa** | **%** | **t.sk. PVN** |
| **1.** | **Projekta izmaksas saskaņā ar izmaksu vienoto likmi** |  | *ir* |  |  |  |  |  |  |
| 1.1. | *Netiešās izmaksas saskaņā ar vienoto likmi 7% apmērā no tiešajām attiecināmajām izmaksām.*  *MK noteikumu 28. punkts*  *Norāda summu, kas vienāda ar 7% no visu tiešo attiecināmo izmaksu summas, t.i. no izmaksu Nr.1.2., Nr.10., Nr.13. un Nr.15. tiešo attiecināmo izmaksu summas. Izmaksas norāda kā vienu izmaksu pozīciju un tās nav nepieciešams atšifrēt sīkāk.* | *netiešās* | ***ir*** |  |  |  | ***7% no pozīcijas Nr.1.2., Nr.10, Nr.13., Nr.15.*** |  |  |
| 1.2. | *Projekta vadības un īstenošanas nodrošināšanas izmaksas, piemērojot vienoto likmi 10% apmērā no pārējām tiešajām attiecināmajām izmaksām.*  *MK noteikumu 24. punkts*  *Norāda summu, kas vienāda ar 10% no izmaksu pozīcijās Nr.10., Nr.13. un Nr.15. iekļauto attiecināmo izmaksu summas. Izmaksas norāda kā vienu izmaksu pozīciju un tās nav nepieciešams atšifrēt sīkāk.* | *tiešās* | ***ir*** |  |  |  | ***10% no pozīcijas Nr.10 un Nr.13., Nr.15.*** |  |  |
| **10.** | **Komunikācijas un vizuālās identitātes prasību nodrošināšanas izmaksas**  *MK noteikumu 27. punkts*  *Attiecināmas būs finansējuma saņēmēja izmaksas, kas radušās uz iepirkumu līguma pamata un nodrošina komunikācijas un vizuālās identitātes prasību ievērošanu atbilstoši regulas 2021/1060 47. un 50. pantam un normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā .* | *tiešās* |  |  |  |  |  |  |  |
| **13.** | **Pārējās projekta īstenošanas izmaksas** | *tiešās* |  |  |  |  |  |  |  |
| 13.1. | *Veselības veicināšanas un slimību profilakses pasākumu izmaksas*  *MK noteikumu 26.1. apakšpunkts*  *Attiecināmas būs veselības veicināšanas un slimību profilakses pasākumu izmaksas, iekļaujot plānošanu, izstrādi un ieviešanu, tai skaitā sabiedrības un dažādu mērķa grupu informēšanu un izglītošanu.* | *tiešās* |  |  |  |  |  |  |  |
| 13.2. | *Veselības parametru paškontroles ierīču un inventāra iegādes izmaksas*  *MK noteikumu 26.2. apakšpunkts*  *Attiecināmas būs veselības parametru paškontroles ierīču un inventāra iegādes izmaksas, kuru vērtība par vienu vienību ir mazāka par 500 euro, un to darbības nodrošināšanas izmaksas projekta īstenošanas laikā, nepārsniedzot 10 procentus no atbalstāmās darbības finansējuma.* | *tiešās* |  |  |  |  |  |  |  |
| 13.3. | *Transporta, tai skaitā specializētā transporta, izmaksas*  *MK noteikumu 26.3. apakšpunkts*  *Attiecināmas būs izmaksas, kas saistītas ar transporta, tai skaitā specializētā transporta, izmaksām mērķa grupām nokļūšanai pasākumu norises vietā.* | *tiešās* |  |  |  |  |  |  |  |
| 13.4. | *Horizontālā principa “Vienlīdzība, iekļaušana, nediskriminācija un pamattiesību ievērošana” darbību īstenošanas izmaksas*  *MK noteikumu 26.4. apakšpunkts*  *Attiecināmas būs izmaksas, kas saistītas ar HP VINPI darbību īstenošanu, tai skaitā ekspertu konsultāciju, pandusu un pacēlāju nomas, indukcijas cilpu nomas, zīmju valodas tulka, Braila raksta drukas, reāllaika transkripcijas, subtitru nodrošināšanas pakalpojumu izmaksas un citas HP VINPI darbību īstenošanai nepieciešamās izmaksas, ja tās ir nepieciešamas vides un informācijas piekļūstamības nodrošināšanai projekta pasākumu īstenošanas laikā.*  *Šajā izmaksu pozīcijā iekļauj izmaksas par tādām horizontālā principa darbībām, par kuru īstenošanu veikts atsevišķs iepirkums.* | *tiešās* |  |  |  |  |  |  |  |
| **15.** | **Neparedzētie izdevumi** | *tiešās* |  |  |  |  | ***2% no pozīcijas Nr. 10., Nr.13. un Nr.1.2.*** |  |  |

* *Projekta iesnieguma sadaļā “Projekta budžeta kopsavilkums” izmaksu pozīcijas ir norādītas atbilstoši MK noteikumu 23., 24., 25., 26., 27., 28., 29. punktā iekļautajiem nosacījumiem.*
* *Projekta izmaksas ir attiecināmas, ja tās atbilst MK noteikumos minētajām izmaksu pozīcijām un ir radušās* ***ne agrāk par 2023. gada 1. jūliju****, ievērojot, ka ir noslēdzies Eiropas Savienības fondu 2014. – 2020. gada plānošanas perioda īstenotais projekts.*

*Šajā sadaļā projekta iesniedzējs:*

* *no definētajām izmaksu pozīcijām, izmantojot pirms budžeta pozīcijas koda esošo simbolu  var izveidot zemāka līmeņa izmaksu apakšpozīcijas, detalizētākai izmaksu pozīciju atspoguļošanai.* ***Ja tiek veidotas zemāka līmeņa izmaksu pozīcijas, tad****:* 
  + - ***kolonnā “Nosaukums”*** *attiecīgajai izmaksu pozīcijai definē nosaukumu, kas raksturo iekļautās izmaksas. Zemākā līmeņa izmaksu pozīcijās var iekļaut tikai tādas izmaksas, kas atbilst MK noteikumu 23. punkta nosacījumiem;*
    - ***kolonna “Izmaksu veids”*** *tiks aizpildīta automātiski. Šajās izmaksu pozīcijās, atbilstoši MK noteikumu 23.1. punktam var tikt iekļautas tikai tiešās attiecināmās izmaksas;*
    - ***kolonnā “Daudzums”*** *norāda, atbilstošu skaitlisku lielumu, piemēram, līgumu skaitu, ilgumu mēnešos u.tml.;*
    - ***kolonnā “Mērvienība”*** *norāda atbilstošu mērvienības nosaukumu, piemēram, pasākumi, līgumi u.tml.;*
* *Kolonnās “Daudzums” un “Mērvienība” norādītā informācija nedrīkst būt pretrunā ar projekta iesnieguma sadaļā “Darbības” norādītajiem plānotajiem darbību rezultātiem.*
  + - ***kolonnā “Projekta darbības Nr.”*** *izvēlas un norāda atsauci uz attiecīgo projekta darbību vai apakšdarbību, uz kuru šīs izmaksas attiecināmas. Ja izmaksas attiecināmas uz vairākām projekta darbībām vai apakšdarbībām, tad - norāda visas;*
    - ***kolonnā “Attiecināmā summa”*** *norāda attiecīgās izmaksas euro ar diviem cipariem aiz komata;*
* *Projekta izmaksas, kas tiek noteiktas saskaņā ar izmaksu vienoto likmi projekta budžeta kopsavilkumā var tikt ievadītas manuāli vai aprēķinātas automātiski, attiecīgajā datu laukā veicot dubultklikšķi. Ja tiek veikti labojumi izmaksu summās pozīcijām, no kurām aprēķina vienoto likmi, tad ir jāpārrēķina Projekta izmaksas, kas noteiktas saskaņā ar izmaksu vienoto likmi ievadot precizēto summu manuāli vai atkārtoti veicot dubultklikšķi.*
  + - ***kolonnā “t.sk. PVN”*** *attiecīgajai izmaksu pozīcijai (ja attiecināms) norāda plānoto pievienotās vērtības nodokļa apmēru. Saskaņā ar MK noteikumu 30. punktā noteikto pievienotās vērtības nodoklis, kas tiešā veidā saistīts ar projektu, uzskatāms par attiecināmām izmaksām saskaņā ar regulas Nr. 2021/1060 64. panta 1. punkta “c” apakšpunktā ietvertajiem nosacījumiem;*
* *Gadījumā, ja projekta iesniegumā attiecīgajai izmaksu pozīcijā vai apakšpozīcijā iekļautās PVN izmaksas neveido 21% no iekļautās summas, tad projekta iesnieguma sadaļā “Projekta finansiālā kapacitāte” sniedz informāciju, kas pamato projektā iekļauto PVN apjomu.*

***Projekta iesnieguma sadaļā “Projekta budžeta kopsavilkums” iekļauj tikai tās izmaksas****:*

* *kuras paredzēts segt no projekta finansējuma tas ir, no ESF+, valsts budžeta finansējuma un pašvaldības finansējuma (ja attiecināms);*
* *kas ir nepieciešamas projekta īstenošanai un to nepieciešamība izriet no projekta iesnieguma sadaļā “Darbības” paredzētajām projekta darbībām;*
* *nodrošina rezultātu sasniegšanu (projekta iesnieguma sadaļā “Rādītāji” plānoto rezultātu un norādīto rādītāju sasniegšanu).*

*Izmaksām projekta budžeta kopsavilkumā ir jābūt atainotām tā, lai ir skaidrs, kā projekta iesniedzējs ir nonācis līdz gala summai katrā izdevumu pozīcijā, t.i., izmaksu pozīcijām jābūt sadalītām apakšpozīcijās un izmaksu vienībās, kā arī izmaksu pozīciju vienības un skaits ļauj secināt, ka tās atbilst projektā izvirzīto mērķu un rādītāju sasniegšanai. Detalizētu skaidrojumu par projekta budžetā iekļauto izmaksu apjomu un to veidošanos var pievienot projekta iesniegumam pielikumā.*

*Plānojot attiecināmās izmaksas, jāņem vērā MK noteikumos noteiktās izmaksu pozīcijas un to ierobežojumus:*

* *tiešās attiecināmās personāla izmaksas plāno kā vienu izmaksu pozīciju, piemērojot izmaksu vienoto likmi 10 procentu apmērā no pārējām MK noteikumu 22.2. un 22.3. apakšpunktā minētajām projekta tiešajām attiecināmajām īstenošanas izmaksām;*
* *veselības parametru paškontroles ierīču un inventāra iegādes izmaksas, kuru vērtība par vienu vienību ir mazāka par 500 euro, un to darbības nodrošināšanas izmaksas projekta īstenošanas laikā, nepārsniedzot 10 procentus no atbalstāmās darbības finansējuma;*
* *MK noteikumu 22. punktā minēto atbalstāmo darbību īstenošanai ir attiecināmas projekta netiešās attiecināmās izmaksas, ko projekta iesniegumā plāno kā vienu izmaksu pozīciju, piemērojot netiešo izmaksu vienoto likmi 7 procentu apmērā no MK noteikumu 24. un 25. punktā minētajām projekta tiešajām izmaksām;*
* *MK noteikumu 29. punktā minētās neparedzētās izmaksas līdz 2 procentiem no projekta kopējām tiešajām attiecināmajām izmaksām.*

**SADAĻA - OBLIGĀTIE PIELIKUMI**

Attēls, kurā ir teksts, rinda, cipars, fonts

Apraksts ģenerēts automātiski

### Pielikumi, kas jāpievieno:

* *projekta iesnieguma sadaļā “Projekta budžeta kopsavilkums” norādīto izmaksu apmēru pamatojošos dokumentus vai projekta budžetā iekļauto izmaksu aprēķina atšifrējumu, kas pamato projekta budžetā iekļauto izmaksu apmēru, piemēram, uzņēmuma/pakalpojumu līgumu izmaksu aprēķina atšifrējums, kas pamato plānoto izmaksu apmēru uz vienu rādītāja vienību, informāciju par veiktajām tirgus aptaujām, statistikas datiem, pieredzi līdzīgos projektos un tml.;*
* *papildus informācija, kas nepieciešama projekta iesnieguma vērtēšanai, ja to nav iespējams integrēt projekta iesniegumā (ja attiecināms);*
* *projekta iesnieguma sadaļu vai pielikumu tulkojums (ja attiecināms);*
* *līgums par savstarpējo sadarbību projekta īstenošanas laikā, ievērojot Ministru kabineta 2023. gada 13. jūlija noteikumos Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā” noteiktās minimālās prasības par informāciju, kas finansējuma saņēmējam jāiekļauj sadarbības līgumā (attiecināms, ja projektā tiek piesaistīts sadarbības partneris).*

## SADAĻA - APLIECINĀJUMI

### Obligātie apliecinājumi

### Attēls, kurā ir teksts, fonts, rinda, ekrānuzņēmums Apraksts ģenerēts automātiski

**Apliecinājums**

Manis pārstāvētā projekta iesniedzēja un sadarbības partnera, ja tāds projektā ir paredzēts, vārdā apliecinu, ka:

1) projekta iesniedzējs un tā sadarbības partneris, ja tāds projektā ir paredzēts, t. sk. projekta iesniedzēja un sadarbības partnera, ja tāds projektā ir paredzēts, valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju vai sadarbības partneri ar filiāli saistītās darbībās, neatbilst nevienam no [Eiropas Savienības fondu 2021.–2027. gada plānošanas perioda vadības likuma](https://likumi.lv/ta/id/331743-eiropas-savienibas-fondu-2021-2027-gada-planosanas-perioda-vadibas-likums) [22. panta](https://likumi.lv/ta/id/331743#p22)pirmajā daļā minētajiem projektu iesniedzēju izslēgšanas noteikumiem (nav attiecināms uz tiešās vai pastarpinātās pārvaldes iestādēm, atvasinātām publiskām personām, citām valsts iestādēm);

2) projekta iesniedzēja rīcībā ir pietiekami finanšu resursi projekta īstenošanas nodrošināšanai pienācīgā apjomā (nav attiecināms uz valsts budžeta iestādēm);

3) projekta iesniegumā un tā pielikumos sniegtās ziņas atbilst patiesībai un projekta īstenošanai pieprasītais Eiropas Savienības fonda līdzfinansējums tiks izmantots saskaņā ar projekta iesniegumā noteikto;

4) nav zināmu iemeslu, kādēļ šis projekts nevarētu tikt īstenots vai varētu tikt aizkavēta tā īstenošana, un apstiprinu, ka projektā noteiktās saistības iespējams veikt normatīvajos aktos par attiecīgās Eiropas Savienības fonda specifiskā atbalsta mērķa vai tā pasākuma īstenošanu noteiktajos termiņos;

5) atbilstoši normatīvo aktu nosacījumiem projekts netiek un nav ticis finansēts/līdzfinansēts no citiem Eiropas Savienības finanšu avotiem vai citiem ārvalstu finanšu instrumentiem, kā arī valsts un pašvaldību budžeta līdzekļiem, un projekta ietvaros plānotās darbības nepārklājas ar darbībām, kas tiek finansētas citu Eiropas Savienības fondu specifisko atbalsta mērķu un citu ārvalstu finanšu instrumentu ietvaros, kā arī no valsts un pašvaldību budžeta līdzekļiem, un projekta iesnieguma apstiprināšanas gadījumā šis projekta iesniegums un tajā minētās plānotās darbības netiks iesniegtas finansēšanai/līdzfinansēšanai no citiem finanšu avotiem;

6) projekta iesniegumam pievienotie dokumentu atvasinājumi, ja tādi ir pievienoti, atbilst manā rīcībā esošiem dokumentu oriģināliem;

7) projekta iesniegumam pievienoto dokumentu tulkojumi, ja tādi ir pievienoti, ir pareizi;

8) esmu iepazinies(-usies), ar attiecīgā Eiropas Savienības fonda specifiskā atbalsta mērķa, tā pasākuma vai atlases kārtas nosacījumiem un atlases nolikumā noteiktajām prasībām;

9) piekrītu projekta iesniegumā norādīto datu apstrādei Kohēzijas politikas fondu vadības informācijas sistēmā un to nodošanai citām valsts informācijas sistēmām, institūcijām.

Apzinos, ka:

1) projektu var neapstiprināt līdzfinansēšanai no Eiropas Savienības fonda, ja projekta iesniegums nav pilnībā un kvalitatīvi aizpildīts, normatīvajos aktos par attiecīgā Eiropas Savienības fonda specifiskā atbalsta mērķa, tā pasākuma vai atlases kārtas īstenošanu plānotais Eiropas Savienības fonda finansējums projekta apstiprināšanas brīdī ir izlietots vai citos projektu iesniegumu atlases nolikumā noteiktajos gadījumos;

2) projekta izmaksu pieauguma gadījumā projekta iesniedzējs sedz visas izmaksas, kas var rasties izmaksu svārstību rezultātā;

3) projekts būs jāīsteno saskaņā ar projekta iesniegumā paredzētajām darbībām un rezultāti jāuztur atbilstoši projekta iesniegumā minētajam;

4) nepatiesas apliecinājumā sniegtās informācijas gadījumā normatīvajos aktos noteiktās sankcijas var tikt uzsāktas gan pret mani, gan arī pret manis pārstāvēto juridisko personu – projekta iesniedzēju.

**Apliecinājums par dubultā finansējuma neesamību un projekta īstenošanas nosacījumu ievērošanu**

Apliecinu, ka

1. projekta iesniedzēja rīcībā ir pietiekami un stabili finanšu resursi;

2. projekta iesniegumā un tā pielikumos sniegtās ziņas atbilst patiesībai un projekta īstenošanai pieprasītais Eiropas Savienības fonda līdzfinansējums tiks izmantots saskaņā ar projekta iesniegumā noteikto;

3. nav zināmu iemeslu, kādēļ šis projekts nevarētu tikt īstenots vai varētu tikt aizkavēta tā īstenošana, un apstiprinu, ka projektā noteiktās saistības iespējams veikt normatīvajos aktos par attiecīgās Eiropas Savienības fonda specifiskā atbalsta mērķa vai tā pasākuma īstenošanu noteiktajos termiņos;

4. atbilstoši normatīvo aktu nosacījumiem projekts netiek un nav ticis finansēts/līdzfinansēts no citiem Eiropas Savienības finanšu avotiem vai citiem ārvalstu finanšu instrumentiem, kā arī valsts un pašvaldību budžeta līdzekļiem, un projekta ietvaros plānotās darbības nepārklājas ar darbībām, kas tiek finansētas citu Eiropas Savienības fondu specifisko atbalsta mērķu un citu ārvalstu finanšu instrumentu ietvaros, kā arī no valsts un pašvaldību budžeta līdzekļiem, un projekta iesnieguma apstiprināšanas gadījumā šis projekta iesniegums un tajā minētās plānotās darbības netiks iesniegtas finansēšanai/līdzfinansēšanai no citiem finanšu avotiem;

5. projekta iesniegumam pievienotie dokumentu atvasinājumi, ja tādi ir pievienoti, atbilst manā rīcībā esošiem dokumentu oriģināliem;

6. projekta iesniegumam pievienoto dokumentu tulkojumi, ja tādi ir pievienoti, ir pareizi;

7. esmu iepazinies(-usies), ar attiecīgā Eiropas Savienības fonda specifiskā atbalsta mērķa, tā pasākuma vai atlases kārtas nosacījumiem un atlases nolikumā noteiktajām prasībām;

8. piekrītu projekta iesniegumā norādīto datu apstrādei Kohēzijas politikas fondu vadības informācijas sistēmā un to nodošanai citām valsts informācijas sistēmām.

Apzinos, ka:

1. projektu var neapstiprināt līdzfinansēšanai no Eiropas Savienības fonda, ja projekta iesniegums nav pilnībā un kvalitatīvi aizpildīts, normatīvajos aktos par attiecīgā Eiropas Savienības fonda specifiskā atbalsta mērķa, tā pasākuma vai atlases kārtas īstenošanu plānotais Eiropas Savienības fonda finansējums projekta apstiprināšanas brīdī ir izlietots vai citos projektu iesniegumu atlases nolikumā noteiktajos gadījumos;

2. projekta izmaksu pieauguma gadījumā projekta iesniedzējs sedz visas izmaksas, kas var rasties izmaksu svārstību rezultātā;

3. projekts būs jāīsteno saskaņā ar projekta iesniegumā paredzētajām darbībām un rezultāti jāuztur atbilstoši projekta iesniegumā minētajam;

4. nepatiesas apliecinājumā sniegtās informācijas gadījumā normatīvajos aktos noteiktās sankcijas var tikt uzsāktas gan pret mani, gan arī pret manis pārstāvēto juridisko personu – projekta iesniedzēju.

**Apliecinājums par informētību attiecībā uz interešu konflikta jautājumu regulējumu**

**un to integrāciju iekšējās kontroles sistēmā**

Apliecinu, ka:

a. esmu informēts(-a) par Eiropas Parlamenta un Padomes 2018. gada 18. jūlija Regulas (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (turpmāk – Finanšu regula), Eiropas Parlamenta un Padomes 2014. gada 26. februāra Direktīvas Nr. 2014/24/ES par publisko iepirkumu un ar ko atceļ Direktīvu 2004/18/EK, likuma “Par interešu konflikta novēršanu valsts amatpersonu darbībā” un Eiropas Komisijas paziņojuma Nr. C/2021/2119 “Norādījumi par izvairīšanos no interešu konfliktiem un to pārvaldību saskaņā ar Finanšu regulu 2021/C 121/01” prasībām un apņemos tās ievērot;

b. organizācijā ir izveidota iekšējās kontroles sistēma korupcijas un interešu konflikta riska novēršanai publiskas personas institūcijā atbilstoši Ministru kabineta 2017. gada 17. oktobra noteikumu Nr. 630 “Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā” prasībām, kas sevī ietver arī:

- pasākumus interešu konflikta riska kontrolei (preventīvus pasākumus un konstatēšanas pasākumus interešu konflikta riska kontrolei, t. sk. paziņošanas procedūru, labošanas pasākumus), tai skaitā ietverot informāciju par interešu konflikta novēršanu saskaņā ar Finanšu regulas 61. pantu;

- pasākumus krāpšanas un korupcijas risku novēršanai;

- iekšējās informācijas aprites un komunikācijas pasākumus par interešu konflikta, krāpšanas un korupcijas riska novēršanu;

- ētikas kodeksu;

- kārtību, kā darbiniekiem ir jārīkojas gadījumā, ja tie vēlas ziņot par iespējamiem pārkāpumiem (tai skaitā iespējamām koruptīvām darbībām), ietverot pasākumus, lai nodrošinātu ziņotāja anonimitāti un aizsardzību;

- pasākumus aizliegto vienošanos riska kontrolei;

- dubultā finansējuma novēršanas mehānismu pret citiem finansēšanas avotiem, tai skaitā pret Eiropas Savienības kohēzijas politikas programmu 2021.–2027.gadam, Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmu “Izaugsme un nodarbinātība” un citiem ārvalstu finanšu instrumentiem;

- trauksmes celšanas sistēmu;

- procedūru disciplināratbildības piemērošanai;

- ziņošanas mehānismu kompetentajām iestādēm par potenciāliem administratīviem vai kriminālpārkāpumiem.

*Projekta iesniegšanas brīdī* ***jāapstiprina visi obligātie apliecinājumi****, tai skaitā:*

* *“Apliecinājums par informācijas patiesumu un spēju īstenot projektu”;*
* *“Apliecinājums par dubultā finansējuma neesamību un projekta īstenošanas nosacījumu ievērošanu”;*
* *“Apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā”.*

### Apliecinājumi, kas jāaizpilda, ja attiecināms

### *Nav apliecinājumu.*

1. Horizontālais princips “Vienlīdzība, iekļaušana, nediskriminācija un pamattiesību ievērošana” [↑](#footnote-ref-2)
2. Horizontālais princips “Vienlīdzība, iekļaušana, nediskriminācija un pamattiesību ievērošana” [↑](#footnote-ref-3)